
Tehyn Kainuun ammattiosasto 750 järjestää pääluottamusedustaja täydennysvaalin Kainuun kuntiin kaudelle 2025-2027.

Haetaan yhteensä neljä (4) pääluottamusedustajaa ja seitsemän (7) varapääluottamusedustajaa seuraaville alueille:

Kuhmo Varapääluottamusedustaja
Sotkamo Varapääluottamusedustaja
Paltamo Varapääluottamusedustaja
Kajaani Pääluottamusedustaja ja Varapääluottamusedustaja
Suomussalmi Pääluottamusedustaja ja Varapääluottamusedustaja
Ristijärvi Pääluottamusedustaja ja Varapääluottamusedustaja
Puolanka Pääluottamusedustaja ja Varapääluottamusedustaja


Ehdokkaaksi voivat asettua Kainuun kuntien palveluksessa olevat Tehyn varsinaiset jäsenet. Ehdokkaaksi voi asettua sillä alueella, missä oma työyksikkö sijaitsee. Ehdokkaita voivat asettaa sellaiset jäsenet, joita valittavaksi tuleva luottamusedustaja edustaa. Ehdokkailta edellytetään sitoutumista tehtävään sekä osallistumaan ammattiosaston hallituksen kokouksiin. Tehtävän hoitaminen vaatii jatkuvaa täydennyskouluttautumista, jonka vuoksi valitun on pystyttävä ja sitouduttava käymään Tehyn järjestämissä koulutuksissa etänä tai Helsingissä ja muilla paikkakunnilla. Tehy ry tai ammattiosasto kustantaa koulutuksesta ja mahdollisesta matkustamisesta aiheutuneet kulut.

Ehdolle asettaminen/ asettuminen:

Ehdokasasettelu aika on 1.4.-14.4.2026. Yksi äänioikeutettu jäsen voi asettaa vaaliin yhden luottamusedustajaehdokkaan alueelta. Ehdokas itse ei voi asettaa itseään ehdolle. Ehdokkaita voivat asettaa Kainuun kuntien palveluksessa olevat Tehyn varsinaiset jäsenet. Ehdokkaan asettaja allekirjoittaa ehdokasasiakirjan. Ehdokas itse allekirjoituksellaan antaa suostumuksen olla ehdokkaana vaalissa. Ehdokasasettelun allekirjoitettu asiakirja on toimitettava vaalilautakunnalle 14.4.2026 klo 15 mennessä skannattuna tai valokuvana sähköpostiin: ao750@tehy.net

Asiakirjassa on oltava seuraavat tiedot:

• ehdokkaan nimi
• virka- tai tehtävänimike
• työnantaja kunta
• työpaikka
• palvelualue
• ehdokkaan kirjallinen suostumus
• ehdokkaan asettajan työpaikka ja allekirjoitus

Äänioikeutettuja ovat kaikki Tehyn varsinaiset jäsenet, jotka ovat äänestysaikana virka tai työsuhteessa tai toimeksiantosuhteessa (omais- tai perhehoitaja) siihen Kainuun kuntaan, johon edustajaa haetaan. Tarkista työnantajatietosi omista jäsentiedoistasi Tehyn sähköisessä asiointipalvelussa, jossa voit tarvittaessa korjata tiedot ajan tasalle.

Mahdollinen äänestys tullaan toteuttamaan sähköisenä vaalina. Mikäli ehdokkaita alueelta ei ole kuin yksi, todetaan sopuvaali. Ohjeet löytyvät ao750 nettisivuilta lähempänä äänestysajankohtaa.

EHDOKASASIAKIRJAT LÖYTYVÄT AMMATTIOSASTON 750 KOTISIVULTA

https://ao750.tehy.fi/

Kysythän rohkeasti lisätietoja luottamusedustajatoiminnasta ja ehdolle asettumisesta vaalilautakunnan puheenjohtaja Salla Heikkiseltä (ao750@tehy.net)

